Donau-lavlandet

Donau-lavlandet, eller Det donauske lavlandet, (slovakisk: Podunajská nížina) er betegnelsen på den delen av Den lille ungarske sletten som ligger i Slovakia, mellom Donau, Lillekarpatene og de andre delene av Vest-Karpatene.

Lavlandet er en stor tektonisk senkning fylt med fylt med lag fra neogen som når opp til en høyde på mellom 100 og 350 meter over havet.

Området består av to deler:

Donauåsene (Podunajská pahorkatina) i nord
Donausletten (Podunajská rovina) i sør

Mange urbane områder og andre bosetninger ligger i denne regionen, som hovedsakelig er et jordbruksområde. Byene Topoľčany, Nové Zámky, Komárno, Levice, Dunajská Streda og Galanta er industrisentre og sentre for matforedling (møller, bryggeri osv.). Gamle vindistrikter (Svätý Jur, Pezinok, Modra) og kursteder (Piešťany, Dudince) finnes også på Donau-lavlandet.

Referanser 

Slovakias geografi
Sletter i Europa